Kliché

Kliché var et new wave band fra Århus, Danmark som ble danna i 1977. Bandet besto av Lars Hug, Johnny Voss, Jens Valo (seinere skifta ut med Nils Torp) og Anders Brill. I gruppas tidlige år var bandet en av punkscenen i Århus og de deltok på Pære Punk i 1979, ei samleplate med mange av de første danske punkbandene. Bandet var kjent for å spille i identiske uniformer på scenen og brukte futuristiske lyseffekter for å gi inntrykk av «å være en maskin».

I 1979 begynte bandet å ta en ny retning stilmessig og hentet større inspirasjon fra grupper som Kraftwerk, Brian Eno, Talking Heads og Devo. Tekstene bar preg av å være skrevet i kollektivistisk ånd med vi-former, påvirka av Lars Hugs tanke om at bandet skulle «fungere som en maskin». Bandet hylla i tråd med den kollektivistiske tankegangen ironisk Mao og Buddha ved flere anledninger.

Bandet ble oppløst i 1985, kort tid etter å ha spilt på veldedighetskonserten A Song For Africa.

 Etter Kliché 
Etter oppløsninga av Kliché fortsatte frontmann Lars Hug som soloartist. De resterende medlemmene fortsatte under navnet Voss Torp Brill som slapp ut et album i 1984. Nils Torp starta seinere bandet Souvenirs med Sofie Bonde.

Albumet Supertanker ble i 2006 tatt opp i Danmarks kulturkanon.

 Diskografi 
 Studioalbum 
Supertanker, Medley, 1980
Okay Okay Boys, Medley, 1982

 Singler 
«Militskvinder»/«Farvel», 1979
«Aldrig mere»/«Militskvinder», 1980
«Bravo Charlie»/«Patrulje», 1982
«Patrulje»/«Okay Okay Boys», 1982
«Bravo Charlie»/«Oppenheimers formiddag», 1982

 Referanser 


Kategori:Danske rockegrupper
Kategori:Den danske kulturkanonen